ຣັດເຊຍວ່າ ຢູເຄຣນ ຄວນຈະເຫັນດີ ກັບແຜນການ ຢຸດຍິງ ຂອງຕົນ (ສະໄລດ໌/ວີດີໂອ)
ລັດຖະມົນຕີການຕ່າງປະເທດຣັດເຊຍ ທ່ານ Sergei Lavrov ​​ກ່າວ​ວ່າ ຣັດເຊຍ​ຫວັງ​ວ່າ ແຜນການດັ່ງກ່າວນີ້ ຈະໄດ້ຮັບການເອົາໃຈໃສ່​ ໂດຍ​ຢູ​ເຄຣນ.
ຣັດເຊຍກ່າວວ່າ ຕົນພ້ອມແລ້ວທີ່ຈະເອົາບາດກ້າວໂຕຈິງໃນການ ຫລຸດຜ່ອນຄວາມເຄັ່ງຕຶງລົງ ໃນວິກິດການ ຢູ່ໃນຢູເຄຣນເພື່ອໃຫ້ ສອດຄ່ອງກັບແຜນການຢຸດຍິງ ທີ່ສະເໜີໂດຍປະທານາທິບໍດີຣັດ ເຊຍ ທ່ານ Vladimir Putin ລັດຖະມົນຕີການຕ່າງປະເທດຣັດເຊຍ ທ່ານ Sergei Lavrov ກ່າວວ່າ ຣັດເຊຍຫວັງວ່າ ແຜນການດັ່ງກ່າວນີ້ຈະໄດ້ຮັບການ ເອົາໃຈໃສ່ໂດຍຢູເຄຣນ ແລະໃນຫຼາຍໆເມືອງທາງພາກຕາ ເວັນອອກຂອງປະເທດເຊັ່ນ Luhansk ແລະ Donetsk ທ່ານໄດ້ກ່າວວ່າ ຣັດເຊຍແມ່ນພ້ອມແລ້ວ ທີ່ຈະເອົາບາດກ້າວ ໂຕຈິງ ເພື່ອຫລຸດຜ່ອນຄວາມເຄັ່ງຕຶງລົງ ຮ່ວມກັນກັບອົງການ ວ່າດ້ວຍຄວາມໝັ້ນຄົງແລະການຮ່ວມມືໃນຢູໂຣບ ລັດຖະມົນຕີການຕ່າງປະເທດຣັດເຊຍ ໃຫ້ຄວາມເຫັນດັ່ງກ່າວ ໃນລະຫວ່າງການພົບປະ ໃນວັນພະຫັດມື້ນີ້ ກັບທ່ານ Ilkka Kanerva ປະທານສະພາຂອງອົງການວ່າດ້ວຍຄວາມ ໝັ້ນຄົງແລະການຮ່ວມມືໃນຢູໂຣບ ທັງເມືອງ Luhansk ແລະ Donetsk ແມ່ນຄວບຄຸມໂດຍ ກຸ່ມຫົວແບ່ງແຍກດິນແດນທີ່ນິຍົມຣັດເຊຍ ໃນພາກຕາເວັນອອກຂອງຢູເຄຣນ ທີ່ຕ້ອງການຈະແຍກອອກຈາກຢູເຄຣນ ເພື່ອປົກຄອງຕົນເອງ ໃນວັນພຸດວານນີ້ ທ່ານ Putin ໄດ້ເປີດເຜີຍແຜນການ 7 ຂໍ້ ເພື່ອຍຸດຕິການກໍ່ກະບົດແບ່ແຍກ ດິນແດນ ໃນພາກຕາເວັນອອກຂອງຢູເຄຣນ ທ່ານຍັງໄດ້ຮຽກຮ້ອງໃຫ້ມີການຖອນກຳລັງ ທະຫານອອກຈາກພາກຕາເວັນອອກຂອງປະເທດ ທີ່ປາກເວົ້າພາສາຣັດເຊຍ ແລະໃຫ້ມີການກວດກາຂອງຄະນະກວດການາໆຊາດນຳດ້ວຍ ປະທານາທິບໍດີ Putin ໄດ້ກ່າວວ່າ ຄູ່ຕຳແໜ່ງຝ່າຍຢູເຄຣນ ທ່ານ Petro Poroshenko ແມ່ນຕົກລົງເຫັນດີກັບແຜນການ 7 ຂໍ້ຂອງທ່ານ